cyanic-selkie/wikianc huggingface dataset:
जोडी विलियम्स
वकालत
नवंबर 2004 में, ईरान की बहन शांति लौरेट्स डॉ. शिरीन एबाडी और केन्या के दिवंगत प्रोफेसर वांगारी मथाई के साथ चर्चा के बाद, विलियम्स ने जनवरी 2006 में शुरू किए गए नोबेल महिला पहल की स्थापना का बीड़ा उठाया; वह तब से इसकी अध्यक्ष के रूप में सेवा कर रही है। इस पहल के माध्यम से, जो आज के छह महिला पीस लॉरेटेस को जीवित करती है, महिलाएं न्याय और समानता के साथ शांति के लिए काम करने वाली दुनिया भर की महिलाओं के काम को समर्थन और बढ़ावा देने के लिए अपनी पहुंच और प्रभाव का उपयोग करना चाहती हैं।
2015 में रियल लीडर्स पत्रिका के साथ एक साक्षात्कार में, विलियम्स के हवाले से कहा गया है, "एक इंद्रधनुष पर उड़ते हुए कबूतर के साथ शांति की छवि और कुंभकरण गाते हुए हाथ रखने वाले लोग ऐसे लोगों को समाप्त कर देते हैं जो मानते हैं कि टिकाऊ शांति संभव है। यदि आपको लगता है कि गायन और इंद्रधनुष को देखना अचानक शांति दिखाई देगा, तो आप सार्थक विचार करने में सक्षम नहीं हैं, या दुनिया की कठिनाइयों को समझ सकते हैं। "
शैक्षणिक करियर
2007 से, विलियम्स ह्यूस्टन विश्वविद्यालय में ग्रेजुएट कॉलेज ऑफ सोशल वर्क में शांति और सामाजिक न्याय में सैम और सेलेर कीपर प्रोफेसर रहे हैं। इससे पहले वह 2003 से कॉलेज में वैश्विक न्याय के प्रतिष्ठित विजिटिंग प्रोफेसर थी।
मान्यता
प्रोफेसर विलियम्स मानवाधिकारों और वैश्विक सुरक्षा में उनके योगदान के लिए पहचाने जाती हैं।  वह अन्य पहचानों के बीच पंद्रह मानद उपाधियों का प्राप्तकर्ता है।  2004 में, अपनी पहली ऐसी लिस्टिंग में, उन्हें फोर्ब्स पत्रिका द्वारा दुनिया की 100 सबसे शक्तिशाली महिलाओं में से एक के रूप में नामित किया गया था।  ग्लैमर पत्रिका द्वारा उन्हें दो बार "वुमन ऑफ द ईयर" के रूप में मान्यता दी गई है - साथ ही साथ अन्य प्रकाशकों जैसे कि सीनेटर हिलेरी क्लिंटन, केटी कौरिक , बारबरा वाल्टर्स और अन्य महिला नोबेल शांति पुरस्कार विजेता।
प्रकाशन
विलियम्स बड़े पैमाने पर लिखते हैं। उनके काम में दुनिया भर की पत्रिकाओं और समाचार पत्रों के लेख शामिल हैं (जैसे, वॉल स्ट्रीट जर्नल, इंटरनेशनल हेराल्ड ट्रिब्यून, द इंडिपेंडेंट (यूके), द आयरिश टाइम्स, द टोरंटो ग्लोब एंड मेल, द ला टाइम्स, ला जोर्नडा (मैक्सिको), द रिव्यू इंटरनेशनल रेड क्रॉस, कोलंबिया यूनिवर्सिटी के जर्नल ऑफ पॉलिटिक्स एंड सोसाइटी) और कई पुस्तकों के अध्याय (जैसे, दिस आई बिलीव: द पर्सनल फिलॉसॉफीज़ ऑफ रिमार्केबल मेन एंड वीमेन, जे एडिसन और डैन गेडिमन द्वारा संपादित [इस पुस्तक का परिणाम है) नेशनल पब्लिक रेडियो पर "यह मैं विश्वास करता हूं" श्रृंखला; ए मेमोरी, ए मोनोलॉग, ए रेंट और ए प्रेयर , ईव एंसलर द्वारा संपादित; केथ मैकडरमोट द्वारा हमारे पिता से सबक ; लड़कियों की तरह ; 40 असाधारण महिलाएं कहानी में लड़कपन का जश्न मनाती हैं। , जीना मिसिरोग्लू द्वारा , कविता और गीत ; जिस तरह से हम आज से 50 साल होंगे: दुनिया के सबसे महान दिमागों में से 60 ने माइक हॉलेस द्वारा संपादित अगली छमाही की अपनी दृष्टि साझा की )।
विलियम्स ने 1995 में बारूदी सुरंग संकट के बाद एक सेमिनल बुक का सह-लेखन किया, आफ्टर गन्स फॉल साइलेंट: द एंड्यूरिंग लिगेसी ऑफ लैंडमाइंस (वियतनाम फाउंडेशन ऑफ अमेरिका फाउंडेशन, वाशिंगटन डीसी)। उसकी सबसे हालिया पुस्तक, बैनिंग लैंडमाइंस: निरस्त्रीकरण, नागरिक कूटनीति और मानव सुरक्षा, स्टीव गूज और मैरी वेयरहम के साथ संपादित, खान प्रतिबंध संधि और अन्य मानव सुरक्षा से संबंधित कार्यों पर इसके प्रभाव का विश्लेषण करती है।  यह रोवमैन एंड लिटिलफील्ड पब्लिशर्स द्वारा मार्च 2008 के अंत में जारी किया गया था।  मार्च 2013 में, उनका संस्मरण, माई नेम इज जोडी विलियम्स: ए वरमोंट गर्ल का विंडिंग पाथ टू नोबल शांति पुरस्कार (कैलिफोर्निया विश्वविद्यालय प्रेस) जारी किया गया था।
संदर्भ
<references group="" responsive="">
हिमाचल प्रदेश
हिमाचल प्रदेश (अंग्रेज़ी: Himachal Pradesh, उच्चारण ) उत्तर-पश्चिमी भारत में स्थित एक राज्य है। यह 21,629 मील² (56019 किमी²) से अधिक क्षेत्र में फ़ैला हुआ है तथा उत्तर में जम्मू और कश्मीर और लद्दाख केंद्र शासित प्रदेशों के पश्चिम तथा दक्षिण-पश्चिम में पंजाब (भारत), दक्षिण में हरियाणा एवं उत्तर प्रदेश, दक्षिण-पूर्व में उत्तराखण्ड तथा पूर्व में तिब्बत से घिरा हुआ है। हिमाचल प्रदेश का शाब्दिक अर्थ "बर्फ़ीले पहाड़ों का प्रांत" है। हिमाचल प्रदेश को "देव भूमि" भी कहा जाता है। इस क्षेत्र में आर्यों का प्रभाव ऋग्वेद से भी पुराना है। आंग्ल-गोरखा युद्ध के बाद, यह ब्रिटिश औपनिवेशिक सरकार‌ के हाथ में आ गया। सन 1857 तक यह महाराजा रणजीत सिंह के शासन के अधीन पंजाब राज्य (पंजाब हिल्स के सीबा राज्य को छोड़कर) का हिस्सा था। सन 1956 में इसे केन्द्र शासित प्रदेश बनाया गया, लेकिन 1971 में इसे, हिमाचल प्रदेश राज्य अधिनियम-1971 के अन्तर्गत इसे 25 जनवरी 1971 को भारत का अठारहवाँ राज्य बनाया गया।
इतिहास
हिमाचल प्रदेश का इतिहास उतना ही प्राचीन है, जितना कि मानव अस्तित्व का अपना इतिहास है। इस बात की सत्यता के प्रमाण हिमाचल प्रदेश के विभिन्न भागों में हुई खुदाई में प्राप्त सामग्रियों से मिलते हैं। प्राचीनकाल में इस प्रदेश के आदि निवासी दास, दस्यु और निषाद के नाम से जाने जाते थे। उन्नीसवीं शताब्दी में रणजीत सिंह ने इस क्षेत्र के अनेक भागों को अपने राज्य में मिला लिया। जब अंग्रेज यहां आए, तो उन्होंने गोरखा लोगों को पराजित करके कुछ राजाओं की रियासतों को अपने साम्राज्य में मिला लिया।
1950 ई. में प्रदेश के पुनर्गठन के अंतर्गत प्रदेश की सीमाओं का पुनर्गठन किया गया। कोटखाई को उपतहसील का दर्जा देकर खनेटी, दरकोटी, कुमारसैन उपतहसील के कुछ क्षेत्र तथा बलसन के कुछ क्षेत्र तथा बलसन के कुछ क्षेत्र कोटखाई में शामिल किए गए। कोटगढ़ को कुमारसैन उपतहसील में मिला गया। उत्तर प्रदेश के दो गांव संसोग और भटाड़ जुब्बल तहसील में शामिल कर दिए गए। पंजाब के नालागढ़ से सात गांव लेकर सोलन तहसील में शामिल किए गए। इसके बदले में शिमला के नजदीक कुसुम्पटी, भराड़ी, संजौली, वाक्ना, भारी, काटो, रामपुर। इसके साथ ही पेप्सी (पंजाब) के छबरोट क्षेत्र कुसुम्पटी तहसील में शामिल कर दिया गया। बिलासपुर रियासत को 1948 ई. में प्रदेश से अलग रखा गया था। उन दिनों इस क्षेत्र में भाखड़ा-बांध परियोजना का कार्य चलाने के कारण इसे प्रदेश में अलग रखा गया। एक जुलाई, 1954 ई. को कहलूर रियासत को प्रदेश में शामिल करके इसे बिलासपुर का नाम दिया गया। उस समय बिलासपुर तथा घुमारवीं नामक दो तहसीलें बनाई गईं। यह प्रदेश का पांचवां जिला बना। 1954 में जब ‘ग’ श्रेणी की रियासत बिलासपुर को इसमें मिलाया गया, तो इसका क्षेत्रफल बढ़कर 28,241 वर्ग कि.मी.हो गया। एक मई, 1960 को छठे जिला के रूप में किन्नौर का निर्माण किया गया। इस जिला में महासू जिला की चीनी तहसील तथा रामपुर तहसील को 14 गांव शामिल गए गए। इसकी तीन तहसीलें कल्पा, निचार और पूह बनाई गईं। वर्ष 1966 में पंजाब का पुनर्गठन किया गया तथा पंजाब व हरियाणा दो राज्य बना दिए गए। भाषा तथा तिहाड़ी क्षेत्र के पंजाब से लेकर हिमाचल प्रदेश में शामिल कर दिए गए। संजौली, भराड़ी, कुसुमपटी आदि क्षेत्र जो पहले पंजाब में थे तथा नालागढ़ आदि जो पंजाब में थे, उन्हें पुनः हिमाचल प्रदेश में शामिल कर दिया गया। सन 1966 में इसमें पंजाब के पहाड़ी क्षेत्रों को मिलाकर इसका पुनर्गठन किया गया तो इसका क्षेत्रफल बढ़कर 55,673 वर्ग कि॰मी॰ हो गया। हिमाचल प्रदेश को पूर्ण राज्य का दर्जा २५ जनवरी १९७१ को मिला। 1 नवम्बर 1972 को कांगड़ा ज़िले के तीन ज़िले कांगड़ा, ऊना तथा हमीरपुर बनाए गए। महासू ज़िला के क्षेत्रों में से सोलन ज़िला बनाया गया।
भूगोल
हिमाचल प्रदेश हिमालय पर्वत की शिवालिक श्रेणी का हिस्सा है। शिवालिक पर्वत श्रेणी से ही घग्गर नदी निकलती है। राज्य की अन्य प्रमुख नदियों में सतलुज और व्यास शामिल है। हिमाचल हिमालय का सुदूर उत्तरी भाग लद्दाख के ठंडे मरुस्थल का विस्ता है और लाहौल एवं स्पिति जिले के स्पिति उपमंडल में है। हिमालय की तीनों मुख्य पर्वत श्रंखलाएँ, बृहत हिमालय, लघु हिमालय; जिन्हें हिमाचल में धौलाधार और उत्तरांचल में नागतीभा कहा जाता है और उत्तर-दक्षिण दिशा में फैली शिवालिक श्रेणी, इस हिमालय खंड में स्थित हैं। लघु हिमालय में 1000 से 2000 मीटर ऊँचाई वाले पर्वत ब्रिटिश प्रशासन के लिए मुख्य आकर्षण केंद्र रहे हैं।
नदियां
हिमाचल प्रदेश में पांच प्रमुख नदियां बहती हैं। हिमाचल प्रदेश में बहने वाले पांचों नदियां एवं छोटे-छोटे नाले बारह मासी हैं। इनके स्रोत बर्फ से ढकी पहाडि़यों में स्थित हैं। हिमाचल प्रदेश में बहने वाली पांच नदियों में से चार का उल्लेख ऋग्वेद में मिलता है। उस समय ये अन्य नामों से जानी जाती थीं जैसे अरिकरी (चिनाब) पुरूष्णी (रावी), अरिजिकिया (ब्यास) तथा शतदुई (सतलुज) पांचवी नदी (कालिंदी) जो यमुनोत्तरी से निकलती है उसका सूर्य देव से पौराणिक संबंध दर्शाया जाता है।
रावी नदीः रावी नदी का प्राचीन नाम ‘इरावती और परोष्णी’ है। रावी नदी मध्य हिमालय की धौलाधार शृंखला की शाखा बड़ा भंगाल से निकलती है। रावी नदी ‘भादल’ और ‘तांतागिरि’ दो खड्डों से मिलकर बनती है। ये खड्डें बर्फ पिघलने से बनती है। यह नदी चंबा से खेड़ी के पास पंजाब (भारत) में प्रवेश करती है और पंजाब से पाकिस्तान में प्रवेश करती है। यह भरमौर और चंबा शहर में बहती है। यह बहुत ही उग्र नदी है। इसकी सहायक नदियां तृण दैहण, बलजैडी, स्यूल, साहो, चिडाचंद, छतराड़ी और बैरा हैं। इसकी लंबाई 720 किलोमीटर है, परंतु हिमाचल में इसकी लंबाई 158 किलोमीटर है। सिकंदर महान के साथ आए यूनानी इतिहासकार ने इसे ‘हाइड्रास्टर और रहोआदिस’ का नाम दिया था।
ब्यास नदीः ब्यास नदी का पुराना नाम ‘अर्जिकिया’ या ‘विपाशा’ था। यह कुल्लू में व्यास कुंड से निकलती है। व्यास कुंड पीर पंजाल पर्वत शृंखला में स्थित रोहतांग दर्रे में है। यह कुल्लू, मंडी, हमीरपुर और कांगड़ा में बहती है। कांगड़ा से मुरथल के पास पंजाब में चली जाती है। मनाली, कुल्लू, बजौरा, औट, पंडोह, मंडी, कांढापतन ( मिनी हरिद्धार ), सुजानपुर टीहरा, नादौन और देहरा गोपीपुर इसके प्रमुख तटीय स्थान हैं। इसकी कुल लंबाई 460 कि॰मी॰ है। हिमाचल में इसकी लंबाई 260 कि॰मी॰ है। कुल्लू में पतलीकूहल, पार्वती, पिन, मलाणा-नाला, फोजल, सर्वरी और सैज इसकी सहायक नदियां हैं। कांगड़ा में सहायक नदियां बिनवा न्यूगल, गज और चक्की हैं। प्रदेश की जीवनदायिनी नदियों में से एक है।
चिनाव नदीः चिनाव नदी जम्मू -कश्मीर से होती हुई पंजाब राज्य में बहने वाली नदी है। पानी के घनत्व की दृष्टि से यह प्रदेश की सबसे बड़ी नदी है। यह नदी समुद्र तल से लगभग 4900 मीटर की ऊँचाई पर बारालाचा दर्रे (लाहौल स्पीति) के पास से निकलने वाली चन्द्रा और भागा नदियों के तांदी नामक स्थान पर मिलने से बनती है। इस नदी को वैदिक साहित्य में ‘अश्विनी’ नाम से संबोधित किया गया है। ऊपरी हिमालय पर टांडी में ‘चन्द्र’ और ‘भागा’ नदियां मिलती हैं, जो चिनाव नदी कहलाती है। महाभारत काल में इस नदी का नाम ‘चंद्रभागा’ भी प्रचलित हो गया था। ग्रीक लेखकों ने चिनाव नदी को ‘अकेसिनीज’ लिखा है, जो अश्विनी का ही स्पष्ट रूपांतरण है। चंद्रभागा नदी मानसरोवर (तिब्ब्त) के निकट चंद्रभागा नामक पर्वत से निस्तृत होती है और सिंधु नदी में गिर जाती है। चिनाव नदी की ऊपरी धारा को चद्रभागा कहकर, पुःन शेष नदी का प्राचीन नाम अश्विनी कहा गया है। इस नदी को हिमाचल से अदभुत माना गया है। इस नदी का तटवर्ती प्रदेश पूर्व गुप्त काल में म्लेच्छों तथा यवन शव आदि द्वारा शासित था।
जलवायु
हिमाचल में तीन ऋतुएं होती हैं - ग्रीष्म ऋतु, शरद ऋतु और वर्षा ऋतु। हिमाचल प्रदेश की समुद्रतल से ऊँचाई की विविधता के कारण जलवायु में भी भिन्नता है। कहीं सारा वर्ष बर्फ गिरती है, तो कहीं गर्मी होती हे। हिमाचल में गर्म पानी के चशमें भी हैं और हिमनद भी है। ऐसा समुद्रतल से ऊँचाई की भिन्नता की वजह से है।
कृषि
कृषि हिमाचल प्रदेश का प्रमुख व्‍यवसाय है। यह राज्‍य की अर्थव्‍यवस्‍था में महत्‍वपूर्ण भूमिका निभाती है। यह 69 प्रतिशत कामकाजी आबादी को सीधा रोजगार मुहैया कराती है। कृषि और उससे संबंधित क्षेत्र से होने वाली आय प्रदेश के कुल घरेलू उत्‍पाद का 22.1 प्रतिशत है। कुल भौगोलिक क्षेत्र 55.673 लाख हेक्‍टेयर में से 9.79 लाख हेक्‍टेयर भूमि के स्‍वामी 9.14 लाख किसान हैं। मंझोले और छोटे किसानो के पास कुल भूमि का 86.4 प्रतिशत भाग है। राज्‍य में कृषि भूमि केवल 10.4 प्रतिशत है। लगभग 80 प्रतिशत क्षेत्र वर्षा-सिंचित है और किसान बारिश पर निर्भर रहते हैं।
बागवानी
प्रकृति ने हिमाचल प्रदेश को व्‍यापक कृषि जलवायु परिस्थितियां प्रदान की हैं जिसकी वजह से किसानों को विविध फल उगाने में सहायता मिली है। बागवानी के अंतर्गत आने वाले प्रमुख फल हैं-सेब, नाशपाती, आडू, बेर, खूमानी, गुठली वाले फल, नींबू प्रजाति के फल, आम, लीची, अमरूद और झरबेरी आदि। 1950 में केवल 792 हेक्‍टेयर क्षेत्र बागवानी के अंतर्गत था, जो बढ़कर 2.23 लाख हेक्‍टेयर हो गया है। इसी तरह,1950 में फल उत्‍पादन 1200 मीट्रिक टन था, जो 2007 में बढ़कर 6.95 लाख टन हो गया है।
वानिकी
राज्‍य का कुल भौगोलिक क्षेत्रफल 55,673 वर्ग किलोमीटर है। वन रिकार्ड के अनुसार कुल वन क्षेत्र 37,033 वर्ग किलोमीटर है। इसमें से 16,376 वर्ग किलोमीटर क्षेत्र ऐसा है जहां पहाड़ी चरागाह वाली वनस्‍पतियां नहीं उगाई जा सकतीं क्‍योंकि यह स्‍थायी रूप से बर्फ से ढका रहता है।
राज्‍य में 5 राष्‍ट्रीय पार्क और 32 वन्‍यजीवन अभयारण्‍य हैं। वन्‍यजीवन अभयारण्‍य के अंतर्गत कुल क्षेत्र 5,562 कि.मी., राष्‍ट्रीय पार्क के अंतर्गत 1,440 कि॰मी॰ है। इस तरह कुल संरक्षित क्षेत्र 7,002 कि॰मी॰ है।
सड़कें
हिमाचल प्रदेश राज्‍य में यहां की सड़कें ही यहां की जीवन रेखा हैं और ये संचार के प्रमुख साधन हैं। इसके 55,673 वर्ग किलोमीटर क्षेत्रफल में से 36,700 किलोमीटर में बसाहट है, जिसमें से 16,807 गांव अनेक पर्वतीय श्रृखलाओं और घाटियों के ढलानों पर फैले हुए हैं। जब यह राज्‍य 1948 में अस्तित्‍व में आया, तो यहां केवल 288 कि॰मी॰ लंबी सड़कें थीं जो 15 अगस्‍त 2007 तक बढ़कर 30,264 हो गई हैं।
सिंचाई और जलापूर्ति
साल 2007 तक हिमाचल प्रदेश में कुल बुवाई क्षेत्र 5.83 लाख हेक्‍टेयर था। गांवों में पीने के पानी की सुविधा उपलब्‍ध कराई गई और अब तक राज्‍य में 14,611 हैंडपंप लगाए जा चुके हैं। हिमाचल प्रदेश में भूजल की उलब्धता 36,615.92 हैक्टेयर मीटर (है।मी.) है।
पर्यटन
पर्यटन उद्योग को हिमाचल प्रदेश में उच्‍च प्राथमिकता दी गई है और हिमाचल सरकार ने इसके विकास के लिए समुचित ढांचा विकसित किया है जिसमें जनोपयोगी सेवाएं, सड़कें, संचार तंत्र हवाई अड्डे यातायात सेवाएं, जलापूर्ति और जन स्‍वास्‍थ्‍य सेवाएं शामिल है। राज्‍य पर्यटन विकास निगम राज्‍य की आय में 10 प्रतिशत का योगदान करता है। राज्‍य में तीर्थो और नृवैज्ञानिक महत्‍व के स्‍थलों का समृद्ध भंडार है। राज्‍य को व्‍यास, पाराशर, वसिष्‍ठ, मार्कण्‍डेय और लोमश आदि ऋषियों के निवास स्‍थल होने का गौरव प्राप्‍त है। गर्म पानी के स्रोत, ऐतिहासिक दुर्ग, प्राकृतिक और मानव निर्मित झीलें, उन्‍मुक्‍त विचरते चरवाहे पर्यटकों के लिए असीम सुख और आनंद का स्रोत हैं।
पर्यटन आकर्षण
चंबा घाटी
चंबा घाटी (915 मीटर) की ऊँचाई पर रावी नदी के दाएं किनारे पर है। पुराने समय में राजशाही का राज्‍य होने के नाते यह लगभग एक शताब्‍दी पुराना राज्‍य है और 6वीं शताब्‍दी से इसका इतिहास मिलता है। यह अपनी भव्‍य वास्‍तुकला और अनेक रोमांचक यात्राओं के लिए एक आधार के तौर पर विख्‍यात है।
डलहौज़ी
पश्चिमी हिमाचल प्रदेश में डलहौज़ी नामक यह पर्वतीय स्‍थान पुरानी दुनिया की चीजों से भरा पड़ा है और यहां राजशाही युग की भाव्‍यता बिखरी पड़ी है। यह लगभग 14 वर्ग किलो मीटर फैला है और यहां काठ लोग, पात्रे, तेहरा, बकरोटा और बलूम नामक 5 पहाडियां है। इसे 19वीं शताब्‍दी में ब्रिटिश गवर्नर जनरल, लॉड डलहौज़ी के नाम पर बनाया गया था। इस कस्‍बे की ऊँचाई लगभग 525 मीटर से 2378 मीटर तक है और इसके आस पास विविध प्रकार की वनस्‍पति-पाइन, देवदार, ओक और फूलों से भरे हुए रोडो डेंड्रॉन पाए जाते हैं डलहौज़ी में मनमोहक उप निवेश यु‍गीन वास्‍तुकला है जिसमें कुछ सुंदर गिरजाघर शामिल है। यह मैदानों के मनोरम दृश्‍यों को प्रस्‍तुत करने के साथ एक लंबी रजत रेखा के समान दिखाई देने वाले रावी नदी के साथ एक अद्भुत दृश्‍य प्रदर्शित करता है जो घूम कर डलहौज़ी के नीचे जाती है। बर्फ से ढका हुआ धोलाधार पर्वत भी इस कस्‍बे से साफ दिखाई देता है।
धर्मशाला की ऊँचाई 1,250 मीटर (4,400 फीट) और 2,000 मीटर (6,460 फीट) के बीच है। यह अपनी प्राकृतिक सुंदरता के लिए जाना जाता है, जहां पाइन के ऊंचे पेड़, चाय के बागान और इमारती लकड़ी पैदा करने वाले बड़े वृक्ष ऊंचाई, शांति तथा पवित्रता के साथ यहां खड़े दिखाई देते हैं। वर्ष 1960 से, जब से दलाई लामा ने अपना अस्‍थायी मुख्‍यालय यहां बनाया, धर्मशाला की अंतरराष्‍ट्रीय ख्‍याति भारत के छोटे ल्‍हासा के रूप में बढ़ गई है।
कुफरी
अनंत दूरी तक चलता आकाश, बर्फ से ढकी चोटियां, गहरी घाटियां और मीठे पानी के झरने, कुफरी में यह सब है। यह पर्वतीय स्‍थान शिमला के पास समुद्री तल से 2510 मीटर की ऊँचाई पर हिमाचल प्रदेश के दक्षिणी भाग में स्थित है। कुफरी में ठण्‍ड के मौसम में अनेक खेलों का आयोजन किया जाता है जैसे स्‍काइंग और टोबोगेनिंग के साथ चढ़ाडयों पर चढ़ना। ठण्‍ड के मौसम में हर वर्ष खेल कार्निवाल आयोजित किए जाते हैं और यह उन पर्यटकों के लिए एक बड़ा आकर्षण है जो केवल इन्‍हें देखने के लिए यहां आते हैं। यह स्‍थान ट्रेकिंग और पहाड़ी पर चढ़ने के लिए भी जाना जाता है जो रोमांचकारी खेल प्रेमियों का आदर्श स्‍थान है।
मनाली
कुल्‍लू से उत्तर दिशा में केवल 40 किलो मीटर की दूरी पर लेह की ओर जाने वाले राष्‍ट्रीय राजमार्ग पर घाटी के सिरे के पास मनाली स्थित है। लाहुल, स्‍पीति, बारा भंगल (कांगड़ा) और जनस्‍कर पर्वत शृंखला पर चढ़ाई करने वालों के लिए यह एक मनपसंद स्‍थान है। मंदिरों से अनोखी चीजों तक, यहां से मनोरम दृश्‍य और रोमांचकारी गतिविधियां मनाली को हर मौसम और सभी प्रकार के यात्रियों के बीच लोकप्रिय बनाती हैं।
कुल्‍लू
कुल्लू घाटी को पहले कुलंथपीठ कहा जाता था। कुलंथपीठ का शाब्दिक अर्थ है रहने योग्‍य दुनिया का अंत। कुल्‍लू घाटी भारत में देवताओं की घाटी रही है। यहां के मंदिर, सेब के बागान और दशहरा हजारों पर्यटकों को कुल्‍लू की ओर आकर्षित करते हैं। यहां के स्‍थानीय हस्‍तशिल्‍प कुल्‍लू की सबसे बड़ी विशेषता है।
शिमला
हिमाचल प्रदेश की राजधानी और ब्रिटिश कालीन समय में ग्रीष्‍म कालीन राजधानी शिमला राज्‍य का सबसे महत्‍वपूर्ण पर्यटन केन्‍द्र है। यहां का नाम देवी श्‍यामला के नाम पर रखा गया है जो काली का अवतार है। शिमला लगभग 7267 फीट की ऊँचाई पर स्थित है और यह अर्ध चक्र आकार में बसा हुआ है। यहां घाटी का सुंदर दृश्‍य दिखाई देता है और महान हिमालय पर्वती की चोटियां चारों ओर दिखाई देती है। शिमला एक पहाड़ी पर फैला हुआ है जो करीब 12 वर्ग किलोमीटर क्षेत्र में है। इसके पड़ोस में घने जंगल और टेढ़े-मेढे़ रास्ते हैं, जहां पर हर मोड़ पर मनोहारी दृश्य देखने को मिलते हैं। यह एक आधुनिक व्यावसायिक केंद्र भी है। शिमला विश्व का एक महत्त्वपूर्ण पर्यटन स्थल है। यहां प्रत्येक वर्ष देश-विदेश से बड़ी संख्या में लोग भ्रमण के लिए आते हैं। बर्फ से ढकी हुई यहां की पहाडि़यों में बड़े सुंदर दृश्य देखने को मिलते हैं जो पर्यटकों को बार-बार आने के लिए आकर्षित करते हैं। शिमला संग्रहालय हिमाचल प्रदेश की कला एवं संस्कृति का एक अनुपम नमूना है, जिसमें यहां की विभिन्न कलाकृतियां विशेषकर वास्तुकला, पहाड़ी कलम, सूक्ष्म कला, लकडि़यों पर की गई नक्काशियां, आभूषण एवं अन्य कृतियां संग्रहित हैं। शिमला में दर्शनीय स्थलों के अतिरिक्त कई अध्ययन केंद्र भी हैं, जिनमें लार्ड डफरिन द्वारा 1884-88 में निर्मित भारतीय उच्च अध्ययन केंद्र बहुत ही प्रसिद्ध है। यहां कुछ ऐतिहासिक सरकारी भवन भी हैं, जैसे वार्नेस कोर्ट, गार्टन कैसल व वाइसरीगल लॉज ये भी बड़े ही दर्शनीय स्थल हैं। चैडविक झरना भी एक प्रसिद्ध पर्यटक स्थल है। इसके साथ ही ग्लेन नामक स्थल भी है। इसके समीप बहता हुआ झरना और सदाबहार जंगल बहुत ही आकर्षक हैं।
राजनीति
वर्ष 1971 में हिमाचल प्रदेश को राज्य का दर्जा मिलने के बाद यहां कांग्रेस और भाजपा की बारी-बारी से सरकारें बनती रही है।
नवम्बर 2022 में हिमाचल प्रदेश की हिमाचल प्रदेश विधानसभा के लिए हुआ चुनाव था। कॉंग्रेस ने इस चुनाव में जीत हासिल की। 68 सीटो में से 40 सीट जीत कर कॉंग्रेस ने सरकार बनाई।
नवम्बर 2017 में हुए विधानसभा चुनावों में भाजपा ने राज्य का विधानसभा चुनाव प्रो० प्रेम कुमार धूमल के नेतृत्व में लड़ा। 18 दिसम्बर 2017 को घोषित नतीजों में धूमल की हार के बाद केन्द्रीय नेतृत्व ने हिमाचल की बागडोर मण्डी ज़िला के सराज विधानसभा क्षेत्र से पांच बार रहे विधायक जयराम ठाकुर को सौंपी। हिमाचल के इतिहास में यह पहली बार है जब मण्डी ज़िले से कोई मुख्यमंत्री बना है।
जयराम ठाकुर (जन्म 06 जनवरी 1965) हिमाचल प्रदेश के मुख्यमंत्री हैं। दिसंबर 27, 2017 को उन्होने मुख्यमंत्री पद की शपथ ली।
लोकसभा में हिमाचल प्रदेश के 4 निर्वाचन क्षेत्र हैं। कांगड़ा, मंडी, शिमला और हमीरपुर। हिमाचल प्रदेश से चार सदस्य चुने जाते हैं। प्रदेश विधानसभा में 68 विधानसभा चुनाव क्षेत्र हैं। लोकसभा के चार चुनाव क्षेत्रों के अंतर्गत प्रत्येक चुनाव क्षेत्र में 17-17 विधानसभा क्षेत्र आते हैं। लाहुल-स्पीति, किन्नौर तथा भरमौर जनजातीय क्षेत्र हैं और ठंडे व दुर्गम क्षेत्र हैं। इस कारण इन क्षेत्रों में चुनाव प्रायः गर्मियों में करवाए जाते हैं।
परिवहन
सड़क मार्ग इस राज्य की यातायात का मुख्य माध्यम है। परंतु मानसून और ठंड के मौसम में भू-स्खलन और अन्य वजहों से यह काफी बाधित होता है।
जनांकिक
भारत की 2011 जनगणना के अनुसार हिमाचल प्रदेश की कुल जनसंख्या 68,64,602 है। इनमें पुरुषों की जनसंख्या 34,81,873 तथा महिलाओं की जनसंख्या 33,82,729 है। 2011 की जनगणना आंकड़ों के अनुसार हिमाचल प्रदेश का लिंग अनुपात 972/1000 और साक्षरता दर 82.8% है।
संस्कृति
राज्य की प्रमुख भाषाओं में हिन्दी, काँगड़ी, पहाड़ी, पंजाबी और मंडियाली शामिल हैं। हिन्दू, बौद्ध और सिख यहाँ के प्रमुख धर्म हैं। पश्चिम में धर्मशाला, दलाई लामा की शरण स्थली है।
पहाड़ी चित्रकला
हिमाचल प्रदेश में चित्रकला का इतिहास काफी समृद्ध रहा है। प्रदेश की चित्रकला का राष्ट्र के इतिहास में उल्लेखनीय योगदान है। यहां की चित्रकला की संपदा अज्ञात थी। उन्नीसवीं शताब्दी के उत्तरार्द्ध में हिमाचल तथा पंजाब के अनेक स्थानों पर चित्रों के नमूनों की खोज की गई। मैटकाफ प्रथम व्यक्ति थे, जिन्होंने कांगड़ा के पुरात्न महलों में चित्रों की खोज की गुलेर, सुजानपुर टीहरा तथा कांगड़ा ऐसे ही स्थान थे, जहां पर यह धरोहर छिपी हुई थी।
खनिज संपदा
हिमाचल में अनेक प्रकार के खनिज होते है। इनमें चूने का पत्थर, डोलोमाइट युक्त चूने की पत्थर, चट्टानी नमक, सिलिका रेत और स्लेट होते है। यहां लौह अयस्क, तांबा, चांदी, शीशा, यूरेनियम और प्राकृतिक गैस भी पाई जाती है।
चट्टानी नमकः चट्टानी नमक में स्थानीय भाषा में लेखन कहा जाता है। यह भारत की एकमात्र चट्टानी नमक की खान है। मैगली में नमकीन पानी को सुखाकर नमक तैयार किया जाता है। चट्टानी नमक दवाइयां और पशु चारे के काम में प्रयुक्त होता है।
प्राकृतिक तेल गैसः प्राकृतिक तेल गैस स्वारघाट (बिलासपुर) चौमुख (सुंदरनगर), चमकोल (हमीरपुर) तथा दियोटसिद्ध (हमीरपुर) में पाई जाती है। प्राकृतिक तेल गैस ज्वालामुखी (कांगड़ा) और रामशहर (सोलन) में भी पाई जाती है।
सिलिका रेत : सिलिका रेत, बिलासपुर, हमीरपुर, कांगड़ा, ऊना और मंडी की खड्डों व नालों में पाई जाती है। ऊना जिला के पलकवा, हरोली, बाथड़ी खड्डों में चमकदार पत्थर व रेत पाई जाती है। यह भवन निर्माण, पुल, बांध और सड़कें बनाने में प्रयुक्त होती है।
यूरेनियम : छिंजराढा, जरी (बंजार), ढेला, गढ़सा घाटी (कुल्लू) और हमीरपुर में यूरेनियम होने की संभावना का पता चला है। यह नाभिकीय ऊर्जा का स्रोत है।
संचार माध्यम
प्रदेश के विकास में संचार माध्यम अहम भूमिका निभा रहे है। प्रदेश के दुर्गम इलाकों तक इन संचार माध्यमों का विस्तार हो चुका है। वर्तमान प्रदेश में रेडियो, टेलिविजन, दूरभाष, तार, फैक्स, डाक, ई-मेल, इंटरनेट आदि सुविधाएं उपलब्ध है। 1914 में शिमला में देश का प्रथम स्वचालित दूरभाष केंद्र स्थापित किया गया था। पांच नवंबर, 1983 को लाहुल-स्पीति के हिक्किम क्षेत्र में विश्व का सर्वाधिक ऊँचाई वाला डाकघर खोला गया था। शिमला में प्रदेश का प्रथम आकाशवाणी केंद्र खोला गया। हमीरपुर, धर्मशाला, कुल्लू, कसौली और किन्नौर में आकाशवाणी केंद, प्रसारण केंद्र स्थापित किए गए है। तरंग टावर मंडी जिला के जोगिंदर नगर तहसील में स्थापित किया गया था।
प्रदेश की बिजली परियोजनाएं
हिमाचल प्रदेश में कई प्रकार से विद्युत ऊर्जा प्राप्त होती है। यह नाभिकीय स्रोत, जल विद्युत, सौर ऊर्जा, कोयले और पेट्रोलियम पदार्थ आदि से प्राप्त होती है। हिमाचल प्रदेश में जल विद्युत उत्पादन की अधिक क्षमता है, क्योंकि प्रदेश में पांच प्रमुख नदियां और अनेक सहायक नदियां हैं। नदियों पर बांध बनाकर जल विद्युत उत्पन्न की जाती है। प्रदेश में अनेक परियोजनाएं हैं, जिनमें से कुछ तो पूरी हो चुकी हैं और कुछ निर्माणाधीन हैं, जिनका संक्षिप्त विवरण निम्नलिखित है। पौंग बांध परियोजना- यह बांध कांगड़ा जिला में व्यास नदी पर देहरा से 35 किलोमीटर दूर पौंग गांव की भूमि पर बना है, जो देश का सबसे ऊंचा राक-फिल डैम है। इसकी ऊँचाई 435 फुट है और इस पर 160 करोड़ रुपए व्यय हुए हैं। इसमें 5.6 मिलियन एकड़ फुट पानी जमा रखा जाता है, हालांकि इसमें कुल 6.6 एकड़ मिलियन फुट पानी जमा किया जा सकता है।
भाखड़ा बांध परियोजना-यह बांध सतलुज नदी पर जिला बिलासपुर के भाखड़ा गांव में बना है, जो सन् 1948 में शुरू होकर सन् 1963 में बनकर तैयार हुआ था। इसकी ऊँचाई 226 मीटर है। यह एशिया का सबसे ऊंचा बांध है। इसमें दो विद्युत घर हैं, जिनमें 1200 मेगावाट बिजली पैदा करने की क्षमता है। इस बांध के कारण गोविंद सागर झील बनी है।
सिंगापुर में स्वास्थ्य
56,000 डॉलर से अधिक के सकल घरेलू उत्पाद के साथ सिंगापुर दुनिया के सबसे धनी देशों में से एक है। जन्म के समय जीवन प्रत्याशा 82.3 और शिशु मृत्यु दर प्रति 1000 जीवित जन्मों में 2.7 है। जनसंख्या बढ़ती जा रही है और 2030 तक 20% 65 से अधिक हो जाएगी। हालांकि यह अनुमान है कि 65 से अधिक लोगों में से लगभग 85% स्वस्थ और उचित रूप से सक्रिय हैं।lifestyle वयस्कों और बच्चों दोनों के लिए विभिन्न प्रकार की स्वास्थ्य जांच और स्वस्थ जीवन शैली कार्यक्रम हैं। केवल 14% आबादी धूम्रपान करती है। 195 देशों से 2016 तक 195 देशों के लिए गणना की गई मानव पूंजी की एक नई माप और प्रत्येक जन्म के समय के लिए परिभाषित किया गया है क्योंकि अपेक्षित वर्ष 20 से 64 वर्ष तक रहते थे और शैक्षिक प्राप्ति, सीखने या शिक्षा की गुणवत्ता और कार्यात्मक स्वास्थ्य स्थिति के लिए समायोजित किया गया था। सितंबर 2018 में लांसेट । सिंगापुर में 24 स्वास्थ्य, शिक्षा और सीखने-समायोजित अपेक्षित वर्षों के साथ मानव पूंजी का तेरहवां उच्चतम स्तर था, उम्र 20 से 64 वर्ष के बीच रहती थी।
दक्षिण अफ्रीका महिला क्रिकेट टीम का वेस्ट इंडीज दौरा 2021
दक्षिण अफ्रीका महिला क्रिकेट टीम ने अगस्त और सितंबर 2021 में वेस्टइंडीज महिला क्रिकेट टीम के साथ खेला। इस दौरे में पांच महिला एक दिवसीय अंतर्राष्ट्रीय (मवनडे) और तीन महिला ट्वेंटी-20 अंतर्राष्ट्रीय (मटी20आई) शामिल थे। महिला वनडे मैचों का उपयोग वेस्ट इंडीज की 2021 महिला क्रिकेट विश्व कप क्वालीफायर टूर्नामेंट की तैयारी के रूप में किया गया था।
पहला मटी20आई मैच बारिश के कारण कोई नतीजा नहीं निकला। दक्षिण अफ्रीका ने दूसरा मटी20आई मैच 50 रन से जीता, जिसमें वेस्टइंडीज ने तीसरा मैच पांच विकेट से जीता, श्रृंखला 1-1 से ड्रा रही। पहले दो महिला वनडे मैचों में, दक्षिण अफ्रीका ने क्रमशः आठ और नौ विकेट से बड़ी जीत दर्ज की, श्रृंखला में 2-0 की बढ़त ले ली। दक्षिण अफ्रीका ने तीसरा महिला वनडे आठ विकेट से जीता और दो मैच खेलने के साथ श्रृंखला जीत ली। दक्षिण अफ्रीका ने श्रृंखला में 4-0 की बढ़त लेने वाला चौथा महिला वनडे भी जीता। फाइनल मैच टाई में समाप्त हुआ, जिसमें वेस्टइंडीज ने सुपर ओवर जीता। इसलिए दक्षिण अफ्रीका ने पांच मैचों की सीरीज 4-1 से जीत ली।
दस्ते
दक्षिण अफ्रीका ने महिला वनडे और महिला टी20आई मैचों के लिए अलग-अलग दस्तों का नाम नहीं दिया, इसके बजाय दौरे के लिए 18 खिलाड़ियों की संयुक्त टीम का नाम चुना। क्रिकेट वेस्ट इंडीज (सीडब्ल्यूआई) ने अनीसा मोहम्मद को मटी20आई मैचों के लिए कप्तान के रूप में नामित किया, क्योंकि स्टेफनी टेलर को कोविड-19 के साथ किसी के करीबी संपर्क के कारण बाहर कर दिया गया था। तीसरे मटी20आई मैच के लिए, सीडब्ल्यूआई ने घोषणा की कि चेरी-एन फ्रेजर और करिश्मा रामहरक को शमिलिया कोनेल और शकीरा सेल्मन की जगह टीम में शामिल किया गया है। स्टेफनी टेलर के घर लौटने के बाद अनुपलब्ध होने के बाद सीडब्ल्यूआई ने अनीसा मोहम्मद को महिला वनडे कप्तान के रूप में नामित किया। वेस्टइंडीज ने तीसरे मैच से पहले शकीरा सेल्मन और रशदा विलियम्स को अपने महिला वनडे टीम में शामिल किया, और ब्रिटनी कूपर को चिकित्सा कारणों से शेष श्रृंखला से बाहर कर दिया गया। रेनीस बोयस, चेरी-एन फ्रेजर और शेनेटा ग्रिमोंड को चौथे महिला वनडे के लिए वेस्टइंडीज की टीम में शामिल किया गया, जिसमें कियाना जोसेफ, चेडियन नेशन और करिश्मा रामहरक को आराम दिया गया। पांचवीं महिला वनडे के लिए डिएंड्रा डॉटिन ने वेस्टइंडीज की कप्तानी की, जब अनीसा मोहम्मद की उंगली में फ्रैक्चर के कारण मैच से बाहर हो गए।
आंचलिक कथा
अर्थ
आंचलिक कथा यह दोनों शब्द कुछ इस प्रकार बने है : अंचल+इक और कथा | अंचल’ किसी निश्चित भू-भाग को कहते हैं। अंचल में इक जुड़ने से इसका अर्थ अंचल से संबंधित हो जाता है| कथा mtlb कहानी| किसी अंचल यानी निश्चित भू भाग   निवासियों का रहन-सहन, वेशभूषा, रीति-रिवाज तथा लोक-संस्कृति को जिस कथा में दर्शाया गया हो उसे आंचलिक कथा कहते है |इसमें रचनाशीलता का नया आग्रह एवं लोकधर्मी भाषा, बोलियों-उपबोलियों की भी विविध भंगिमाएँ निहित होती है।
अलग अलग बुद्धिजीवियों ने आंचलिक कथा और उपन्यास की अलग अलग परिभाषाएं दी है | उनमें से कुछ निम्न है : –
डॉ विश्वंभर नाथ उपाध्याय के शब्दों में, ’’आंचलिक उपन्यास उन उपन्यासों को कहते हैं, जिनमें किसी विशेष जनपद, अंचल-क्षेत्र के जन-जीवन का समग्र चित्रण होता है।’’
डाॅ. देवराज उपाध्याय के अनुसार, ’’ आंचलिक उपन्यास के लेखक देश के किसी विशेष भू-भाग पर ध्यान केन्द्रित करके उसके जीवन को इस प्रकार प्रस्तुत करता है कि पाठक उसकी अनन्य विशेषताओं, विशिष्ट व्यक्तित्व, रीति-परम्पराओं तथा जीवन-विधा के प्रति सचते व आकृष्ट हो जाता है।’’
डाॅ रामदरश मिश्र. के शब्दों में, ’’आंचलिक उपन्यास तो अंचल के समग्र जीवन का उपन्यास है। उसका सम्बन्ध जनपद से होता है ऐसा नहीं, वह जनपद की ही कथा है।’’
डाॅ. हरदयाल के अनुसार, ’’आंचलिक उपन्यास वह है, जिसमें अपरिचित भूमियों और अज्ञात जातियों के वैविध्यपूर्ण जीवन का चित्रण हो। जिसमें वहाँ की भाषा, लोकोक्ति, लोक-कथायें, लोक-गीत, मुहावरे और लहजा, वेशभूषा, धर्म-जीवन, समाज, संस्कृति तथा के अनुसार, ’’उपन्यासों में लोकरंगों के उभारकर किसी अंचल विशेष का प्रतिनिधित्व करने वाले उपन्यासों को आंचलिक उपन्यास कहा जायेगा।’’
आचार्य नन्ददुलारे वाजपेयी के अनुसार, ’’आंचलिक उपन्यास वे हैं, जिनमें अविकसित अंचल विशेष के आदिवासियों अथवा आदिम जातियों का विशेष रूप से चित्रण किया गया हो।’’
इतिहास
आंचलिकता का उदय एक विशेष आंदोलन द्वारा हुआ है। यह आंदोलन विश्व साहित्य से सम्बन्धित है। डेनियल हाफमैन का इस सम्बन्ध में मत है कि संसारव्यापी रोमांटिक आंदोलन की अभिव्यक्ति है। इस कारण उन सब राष्ट्रों के साहित्य में, जो इस आंदोलन से प्रभावित रहे थे, इसके दर्शन हो जाते है।
इस आंदोलन के प्रभावस्वरूप ही पाश्चात्य देशों में ऐसे उपन्यासों का विकास हुआ जिनमें प्रकृति के निश्छल एवं उन्मुक्त वातावरण का चित्रण प्राप्त होता है। पश्चिम में मेरिया एजवर्थ, सर वाल्टर स्काॅट एवं थामस हाॅर्डी ने 19 वीं शताब्दी में आंचलिक उपन्यासों की शुरुआत की।
इस प्रकार उन उपन्यासों की प्रगति की दिशा में एक नया मार्ग खोला। अमरीकी उपन्यासकारों में मार्क ट्वेन एवं अर्नेस्ट हेमिंग्वे ने भी आंचलिक उपन्यासों और कथाओं का लेखन करके उसके विकास में योगदान दिया। इस प्रकार यह ज्ञात होता है कि आंचलिक प्रवृत्ति ने साहित्य को रूढ़िमुक्त कर स्वच्छन्द वातावरण में विकसित होने के अवसर प्रदान किया।
हिन्दी भाषा के क्षेत्र में आंचलिक प्रवृत्ति के कथा एवं उपन्यास आधुनिकतम प्रवृत्ति के रूप में मान्य है | हिंदी कथाओं एवं उपन्यासों  में आंचालिकता  लाने का श्रेय लेखक फणीश्वर नाथ रेणु को जाता है |कालान्तर में हम देखते है कि फणीश्वरनाथ रेणु को आंचलिकता का पर्याय मान लिया जाता है | इनके सर्वप्रथम उपन्यास ‘ मैला आंचल ’ में स्पष्ट देखने को मिलता है |
अभी हिंदी में शुद्ध आंचलिक उपन्यास काम ही लिखे जाते है, परंतु जो लिखे गए है उसमें जनवादी चेतना अभिव्यक्त हुई है | हिंदी के प्रमुख आंचलिक उपन्यासकार-नागार्जुन,फणीश्वरनाथ रेणु,देवेंद्र सत्यार्थी, शैलेश मटियानी,रामदरश मिश्र,राही मासूम रज़ा आदि है |
लेखक
मिलन राज 🙏🏻
१७५३
1753 ग्रेगोरी कैलंडर का एक साधारण वर्ष है।
कुंदनगुर्ति (कर्नूलु)
कुंदनगुर्ति (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
रसायन विज्ञान की समयरेखा
इस समयरेखा में उन महत्वपूर्ण कृतियों, खोजों, विचारों एवं प्रयोगों को सूचीबद्ध किया गया है जिनके कारण पदार्थों की संरचना एवं उनके परस्पर क्रियाओं से सम्बन्धित मानव के ज्ञान में पर्याप्त वृद्धि हुई तथा जिसे आधुनिक विज्ञान में "रसायन विज्ञान" के नाम से जाना जाता है। यद्यपि रसायन विज्ञान की जड़ें ज्ञात इतिहास के आरम्भ काल तक पहुँची हुई हैं तथापि प्राय: आधुनिक रसायन के इतिहास का आरम्भ आयरलैण्ड के रसायनशास्त्री रॉबर्ट बॉयल से माना जाता है।
पृथ्वी चन्द
पृथ्वी चन्द (1558-1618) सिखों के चौथे गुरु, गुरु राम दास के ज्येष्ठ पुत्र थे। उनकी इच्छा थी कि गुरु राम दास उन्हें गुरु बना दें किन्तु गुरु राम दास जी ने अपने सबसे छोटे बेटे अर्जन दास को गुरु का पद प्रदान कर दिया जो उस समय १८ वर्ष के थे। यह बात पृथ्वी चन्द को अच्छी नहीं लगी और उन्होने सिख पन्थ का एक नया उपपन्थ ही आरम्भ कर दिया।
महुआ डाबर
सन् 1857 ई. तक भारत के उत्तर प्रदेश राज्य के बस्ती ज़िला के बहादुरपुर ब्लॉक में मनोरमा नदी के तट पर मौजूद एक ऐतिहासिक गांव था। अंग्रेज़ी हुकूमत के ख़िलाफ़ हिंदुस्तानियों की 1857 की क्रांति में यह गांव स्वतंत्रता संग्राम में इतिहास रचते हुए 10 जून 1857 को यहां के ग्रामीणों ने फैजाबाद से दानापुर बिहार के लिए गांव से गुज़र रहे ब्रिटिश फ़ौज के सात अफ़सरों में लेफ्टिनेंट लिण्डसे, लेफ्टिनेंट थामस, लेफ्टिनेंट इंग्लिश, लेफ्टिनेंट रिची, सार्जेन्ट एडवर्ड, लेफ्टिनेंट काकल व सार्जेन्ट बुशर को घेरा। सातों को हत्या की नीयत से जमकर मारा। इस घटना में छह अंग्रेज़ अफ़सर तो मर गए मगर सार्जेन्ट बुशर किसी तरह जान बचाकर निकल गया। वह सीधा अपने कैम्प पहुंचा और स्थिति से अवगत कराया। 6 अंग्रेज़ी फ़ौजियों के क़त्ल के बाद अंग्रेज़ी हुकूमत इसे लेकर गंभीर हुई। इतिहास में दर्ज है, कि तब पटना से लेकर लखनऊ तक केवल छह सौ अंग्रेज़ी फ़ौज थी। और छह अंग्रेज़ फ़ौज के अफ़सरों की मौत से उस वक़्त ब्रितानियां हुकूमत की चूले हिल गई थी कि कहीं इसकी आग पूरे देश में न भड़क जाए। अंग्रेजों ने इसको दबाने का बंदोबस्त किया। घटना से आग बबूला हुई अंग्रेज़ी हुकूमत ने इस गांव को नेस्तनाबूद कर देने का फरमान जारी कर दिया। 20 जून, 1857 को बस्ती के डिप्टी मैजिस्ट्रेट विलियम्स पेपे ने तब हथकरघा उद्योग का केंद्र रहे लगभग 5000 की आबादी वाले महुआडाबर को घुड़सवार सैनिकों से चारों तरफ से घिरवाकर आग लगवा दी थी। मकानों, मस्जिदों और हथकरघा केंद्रों को जमींदोज करवा दिया था। और उस जगह पर एक बोर्ड लगवा दिया जिसपर लिखा था 'गैर चिरागी' मतलब 'इस जगह पर कभी चिराग नहीं जलेगा'। इस घटना में सैकड़ों की बलि चढ़ गई कितनी माँओ की गोदे सूनी हो गयी कितनो का सुहाग उजड़ गया कितने बच्चे यतीम हो गए। यह सब कुछ ब्रितानियां हुकूमत ने चुपचाप किया। गांव को आग में झोंकने वाले अंग्रेज़ी अफ़सर जनरल विलियम पे.पे. को इसके लिए सम्मानित किया गया, मगर सब कुछ केवल इतिहास के पन्नों में था। अंग्रेज़ी हुकूमत ने इतना ही नहीं किया। गांव का अस्तित्व मिटाने के लिए देश के नक्शे, सरकारी रिपोर्ट व गजेटियर से उसका नाम ही मिटा डाला। बल्कि अपनी करतूतों पर पर्दा डालने के लिए उस स्थान से 50 किलोमीटर दूर बस्ती-गोण्डा सीमा पर गौर ब्लाक में बभनान के पास महुआडाबर नाम से एक नया गांव बसा दिया, जो अब भी आबाद है। सिर्फ़ इतना ही नहीं बस्ती के लोग भी इस महुआडाबर को भूल गए। मगर कलवारी थाना के पन्नों में ब्रिटिश शासन ने यह ज़रूर दर्ज किया कि इस गांव को दुबारा बसने न दिया जाए। गांव के अधिकतर लोग मारे गए और जो बचे वे अपनी जान बचाकर सैकड़ों किलोमीटर दूर गुजरात के अहमदाबाद, बड़ौदा और महाराष्ट्र के मालेगांव में जा बसे।
खोज
मोहम्मद अब्दुल लतीफ अन्सारी ऐतिहासिक महुआडाबर गांव की खोज मुंबई से आए डिस्कवरी मैन मोहम्मद अब्दुल लतीफ अन्सारी ने की है। अपने पुरखों के गांव 'महुआडाबर' को न सिर्फ़ खोज निकाला है, बल्कि अब उसे प्रथम स्वतंत्रता संग्राम के इतिहास में गौरवपूर्ण स्थान दिलवाने में लग गए हैं। 1857 में गांव जलने के बाद उसी समय लतीफ के पूर्वज महुआडाबर गांव छोड़कर मुंबई में बस गये थे। महुआ डाबर छोड़ दूर बसने के बाद वहाँ के लोगो ने कभी वहाँ जाने और उसे जानने की कोशिश तक नहीं किया लेकिन उन्हीं में एक लतीफ़ अंसारी अपने बाप दादा से सुने किस्से जेहन में लिए जब वे 8 फ़रवरी, 1994 को अपने पुरखों के गांव की तलाश में बस्ती के बहादुरपुर विकास खंड में पहुंचे, तो उस जगह पर मटर, अरहर और गेहूँ की फ़सलों के बीच जली हुई दो मस्जिदों के अवशेष भर दिखाई दिए। बहुत मशक्कत से गांव का नक्शा हासिल किया। बहादुरपुर से दो किमी पूरब दक्षिण की ओर एक टीला, ढहे घरों के मलबे और जले हुए खंडहर इसकी गवाही दे रहे हैं। मगर इस ऐतिहासिक गांव को सरकारी रिपोर्ट, इतिहास की किताबों, गजेटियर और नक्शों में गौर ब्लाक में बभनान के पास दिखाया गया था । फिर यहीं से शुरू हुई जुनूनी मोहम्मद लतीफ के संघर्ष की कहानी।
लतीफ और महुआ डाबर गाँव का अवशेष क़रीब आधा दर्जन से अधिक शहरों की लाइब्रेरियों की खाक छानने और बड़े-बड़े इतिहासकारों से मिलने के बाद इकट्ठा किए गए तमाम सबूत जिसमे कलवारी थाना के पन्नों में ब्रिटिश शासन ने यह ज़रूर दर्ज किया कि इस गांव को दुबारा बसने न दिया जाए। तत्कालीन ऐतिहासिक दस्तावेजों में अब भी मौजूद अंग्रेज अफ़सर सार्जेन्ट बुशर का वह पत्र जिसमें महुआ डाबर गांव का उल्लेख घाघरा नदी के किनारे किया गया था। 1907 के बस्ती गजेटियर के 32वें भाग के पेज नंबर 158 पर गांव में 6 अफ़सरों के मार गिराने के तथ्य मिले। इसी को आधार बनाकर लतीफ ने 1857 से जुड़े तथ्यों की खोज शुरू कर दी। लंबे जद्दोजहद के बाद सफलता मिली!!
महुआ डाबर
महुआ डाबर, भारत के उत्तर प्रदेश राज्य के बस्ती जिला के बहादुरपुर ब्लाक का एक इतिहासिक गाँव था। पकरी भीखी यहां शुकुल व मुस्लिम जाति निवास करती है।
सुतार गांव-प०मनि०२, पौडी तहसील
सुतार गांव-प०मनि०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कल्पसूत्र (जैन)
कल्पसूत्र नामक जैनग्रंथों में तीर्थंकरों (पार्श्वनाथ, महावीर स्वामी आदि) का जीवनचरित वर्णित है। भद्रबाहु इसके रचयिता माने जाते हैं। पारंपरिक रूप से मान्यता है कि इस ग्रन्थ की रचना महावर स्वामी के निर्वाण के १५० वर्ष बाद हुई।
आठ दिवसीय पर्यूषण पर्व के समय जैन साधु एवं साध्वी कल्पसूत्र का पाठ एवं व्याख्या करते हैं। इस ग्रन्थ का बहुत अधिक आध्यात्मिक महत्व है इसलिये केवल साधु एवं साध्वी ही इसका वाचन करते हैं और सामान्य लोग इसे हृदयंगम करते हैं।
बाकुटिस तट
बाकुटिस तट (Bakutis Coast) अंटार्कटिका की मारी बर्ड धरती का एक तटीय क्षेत्र है। यह 127°05' रेखांश पश्चिम और 114°12' रेखांश पश्चिम के बीच स्थित है। इस से पूर्व में वॉल्ग्रीन तट और पश्चिम में हॉब्स तट स्थित है। गेट्ज़ हिमचट्टान इसी तट पर स्थित है।
चिराला, अल्मोडा तहसील
चिराला, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
प्लेस्टेशन ३
प्लेस्टेशन ३ एक घरेलू वीडियो गेम कंसोल है जिसका निर्माण सोनी कंप्यूटर इंटरटेनमेंट द्वारा किया गया है। यह प्लेस्टेशन २ की अगली पीढ़ी है और प्लेटेशन श्रृंखला में अहम् कड़ी है।
इतिहास
16 मई 2005 को सोनी ने इसका खुलासा किया। इसके विशेषता के बारे में 2006 में बताया गया। जिसमें 20 जीबी और 60 जीबी का यह उपकरण $499 (€499) और $599 (€599) की कीमत तय की गई थी। इन दोनों का खुलासा 11 नवम्बर 2006 और 17 नवम्बर 2006 में किया गया। 6 सितम्बर 2006 में सोनी इसे बाजार में उतारने वाला था। लेकिन जिससे इसका निर्माण होता है। उस तत्व की कमी पड़ने के कारण इसे बाजार में आने में मार्च 2007 तक का समय लग गया।
नोनियाचक गाँव, अमास (गया)
नोनियाचक अमास, गया, बिहार स्थित एक गाँव है।
सगुण उपासना पद्धति
सगुण उपासना पद्धति में ईश्वर को सगुण रूप में स्वीकार कर पूजा अर्चना की जाती है।
टेल्यूरियम टेट्राक्लोराइड
टेल्यूरियम टेट्राक्लोराइड एक अकार्बनिक यौगिक है।
बालासिनोर
बालासिनोर (Balasinor) भारत के गुजरात राज्य के खेड़ा ज़िले में स्थित एक नगर है।
नामोत्पत्ति
"कपड़वंज" शब्द "कपड़ा" और "वाणिज्य" को जोड़कर बना है। शहर के नाम का अर्थ है "कपड़ों के व्यापार का केन्द्र"।
मूखेप
मूखेप (Mookhep) भारत के मेघालय राज्य के पूर्व जयन्तिया हिल्स ज़िले की ख्लेहरियत तहसील में स्थित एक गाँव है। राष्ट्रीय राजमार्ग ६ यहाँ से गुज़रता है।
टेल्यूरस अम्ल
टेल्यूरस अम्ल एक अकार्बनिक यौगिक है।
नोएडा इंटरनेशनल युनिवर्सिटी
नोएडा इंटरनेशनल युनिवर्सिटी विश्‍वविद्यालय अनुदान आयोग द्वारा मान्यता प्राप्त विश्वविद्यालय है। इसके प्रायोजक मारुति एजुकेशन ट्रस्ट है। University Type - Private
Established - 2010
भीमगुंडं (कडप)
भीमगुंडं (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
भारतीय इतिहास अनुसंधान परिषद
भारतीय इतिहास अनुसन्धान परिषद (Indian Council for Historical Research) भारत के मानव संसाधन विकास मंत्रालय की एक स्वायत्त संस्था है। इसका कार्य इतिहास से सम्बन्धित अनुसंधान करना है।
लक्ष्मण सिद्ध
ऋषिकेश की ओर देहरादून से 12 कि॰मी॰ दूर यह एक प्रसिद्ध मंदिर है। किवदंती है कि एक साधु ने यहां समाधि ली थी। मंदिर तक सुलभता से पहुंच होने के कारण विशेषकर रविवार को यहां बड़ी संख्या में दर्शनार्थी आते हैं।
पारसगढ़ दुर्ग
पारसगढ़ दुर्ग कर्नाटक राज्य के बेलगाम जिला में एक दुर्ग के अवशेष हैं। यह आलीशान दुर्ग १०वीं शताब्दी में रत्ता वंश के शासकों ने बनवाया था।
टर्बियम(III) क्लोराइड
टर्बियम (III) क्लोराइड एक अकार्बनिक यौगिक है। इसका रासायनिक सूत्र TbCl3 होता है।
नर्मदापुरम
नर्मदापुरम भारत के मध्य प्रदेश प्रान्त के नर्मदापुरम जिले मे स्थित एक प्रमुख शहर है। नर्मदापुरम जिला मुख्यालय है। नर्मदा नदी के तट पर स्थित होने के कारण इसका नाम नर्मदापुरम पड़ा। यह शहर नर्मदा नदी के किनारे अपने खूबसूरत घाटों के लिए प्रसिद्ध है। जिसमे सेठानी घाट एक प्रमुख आकर्षण है। नर्मदा जयंती पर शहर में रंगारंग उत्सव होता है। भारत के मध्य प्रदेश प्रान्त के नर्मदापुरम जिले मे स्थित एक प्रमुख शहर है। नर्मदापुरम जिला मुख्यालय है। नर्मदा नदी के तट पर स्थित होने के कारण इसका नाम नर्मदापुरम पड़ा। यह शहर नर्मदा नदी के किनारे अपने खूबसूरत घाटों के लिए प्रसिद्ध है। जिसमे सेठानी घाट एक प्रमुख आकर्षण है। नर्मदा जयंती पर शहर में रंगारंग उत्सव होता है। यहां सेे डॉ. सीताशरण शर्मा पांचवी बार विधायक बनें, एवं वह मध्यप्रदेश विधानसभा के अध्यक्ष भी रह चुके हैं, डॉ सीताशरण शर्मा एवं उनके परिवार द्वारा इस क्षेत्र में सामाजिक उत्थान एवं क्षेत्र के विकास हेतु कई कार्य किए गए हैं। नर्मदापुरम नर्मदा नदी के किनारे स्थित है। इसके किनारे पर सतपुड़ा पर्वत स्थित है। नर्मदा नदी जिले की उत्तरी सीमा के साथ-साथ बहती है। नर्मदा की सहायक नदी दूधी है जो कि नर्मदापुरम जिले की उत्तरी पूर्वी सीमा बनाती है। नर्मदापुरम में प्रतिभूति कागज कारखाना है,  जिसमें भारतीय रुपया छापने के लिए कागज बनाया जाता है। यहाँ एक केन्द्रीय विद्यालय भी है जिसका पूरा नाम केन्द्रीय विद्यालय प्रतिभूति कागज कारखाना नर्मदापुरम है। नर्मदापुरम के पास प्राचीन पहाड़ियाँ हैं जिन्हें "पहाड़िया" कहा जाता है। इन पहाड़ियों में कुछ गुफायें हैं जिनमें शैलचित्र जिन्हें राक पेंटिंग भी कहते हैं उकेरे गये हैं। ये राक पेंटि्ग्स आदि मानव द्वारा निर्मित हैं। हजारों साल से खुले आसमान के नीचे रहने के बाद भी ये पेंटिंग्स अभी भी मिटी नहीं हैं। नर्मदा नदी का प्रसिद्ध सेठानी घाट नर्मदापुरम में ही है। नर्मदापुरम में एक प्राचीन गुरुकुल है।
भूगोल
नर्मदापुरम 22.75°N 77.72°E पर स्थित हैं,और अधिकतम ऊचाई 278 मीटर (912 फ़ीट) हैं
दौलतपुर उपज़िला (मानिकगञ्ज)
दौलतपुर उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह ढाका विभाग के  मानिकगंज ज़िले का एक उपजिला है। यह बांग्लादेश की राजधानी ढाका के निकट अवस्थित है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।
अवस्थिति
दौलतपुर उपजिला बांग्लादेश के मध्य में स्थित, ढाका विभाग के मानिकगंज जिले  में स्थित है।
बाहरी कड़ियाँ
श्रेणी:ढाका विभाग के उपजिले
नर्मदापुरम
जलवायु
नर्मदापुरम जिले की जलवायु सामान्य हैं,और सभी ऋतुओ का आवागमन जिले में होता हैं, समुद्री स्तर से औसत उचाई 331 मीटर हैं तथा औसत वर्षा 134 सेंटीमीटर हैं,औसत अधिकतम तापमान 40 डिग्री सेल्सियस तथा औसत न्यूनतम तापमान 19 डिग्री सेल्सियस है
आवागमन
नर्मदापुरम पूरी तरह से सड़क अथवा रेल मार्ग से मध्यप्रदेश की राजधानी भोपाल से जुड़ा हुआ हैं, और भोपाल से लगभग 70 किलोमीटर की दूरी पर स्थित हैं। नर्मदापुरम रेलवे स्टेशन मध्यप्रदेश की सभी बड़े शहरों से जुड़ा हुआ हैं,इटारसी जो कि नर्मदापुरम की एक तहसील है और 18 किलोमीटर की दुरी पर स्थित हैं रेलवे जंक्शन हैं और देश के सभी प्रमुख शहरों से रेल मार्ग द्वारा जुड़ा हुआ हैं
पहाडकोट, कालाढूगी तहसील
पहाडकोट, कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कांतिरव नरसिंहराज वाडियार
कांथिरवा नरसिम्हारा वोडेयार (1888-1940), मैसूर के दसवें महाराजा चामराजेंद्र वोडेयार के दूसरे बेटे, नलवाड़ी कृष्णराज वोडेयार के बेटे थे। वह मैसूर के राजकुमार थे।
जन्म और शिक्षा
उनका जन्म 5 जुलाई 1888 को हुआ था। अपने बड़े भाई के साथ सर स्टुअर्ट फ्रेजर के अधीन शिक्षित। पी। राघवेंद्र राव उनके दूसरे गुरु थे। उन्हें राजा के योग्य अन्य विषयों में भी शिक्षित किया गया था। पढ़ने के अलावा, मालिकों को शरीर सौष्ठव, घुड़सवारी, शिकारी, क्रिकेट, टेनिस, पोलो आदि खेलों में विशेष रुचि थी। चूंकि उन्होंने छोटी उम्र में ही पूरे राज्य का भ्रमण किया था, इसलिए उन्हें देश की स्थिति और लोगों के जीवन का पता चला। उन्होंने अपने भाई के साथ बर्मा की यात्रा की। 1903 में, उन्होंने उच्च शिक्षा के लिए मेयो कॉलेज, अजमेर में दाखिला लिया लेकिन बीमारी के कारण अगले साल मैसूर लौट आए। जे। डब्ल्यू हील और एम. एक। नारायण ने आयंगर्याओं के अधीन अपनी पढ़ाई जारी रखी। 1908 में उन्होंने कर्नल ड्रेकब्रेकमैन के साथ कश्मीर का दौरा किया।
विवाहित जीवन
कांथिरवा नरसिम्हाराजा वोडेयार का विवाह 1910 में सरदार दलवई देवराजे अरासर की चौथी बेटी फेयर चेलुवाजम्मानी के साथ हुआ। जयचामराजा वोडेयार (जन्म 18 जुलाई 1918) जयचामराजा वोडेयार के पुत्र थे, जिन्होंने कृष्णराज वोडेयार को मैसूर के राजा के रूप में उत्तराधिकारी बनाया।
काम गतिविधियों
जब नलमाडी कृष्णराज वोडेया ने मैसूर राज्य (1902) का राजसूत्र ग्रहण किया, तो उन्हें युवराज की उपाधि से अलंकृत किया गया। उन्होंने 1908-09 में जापान का दौरा किया और देश की तकनीकी प्रगति के साथ एक साक्षात्कार से लौटे। 1911 में वे अपने भाई के साथ दिल्ली में ब्रिटिश राजा जॉर्ज पंचम के दरबार में गए। उन्हें ब्रिटिश राजा द्वारा नाइट की उपाधि दी गई थी। 1913 में वे यूरोपीय दौरे पर गए और इंग्लैंड, फ्रांस, स्विट्जरलैंड और बेल्जियम का दौरा किया। दौरे से लौटने के बाद उन्हें महाराजा के मंत्रिपरिषद में विशेष सदस्यता मिली। उन्हें सेना विभाग सौंपा गया था। प्रथम विश्व युद्ध के दौरान उन्होंने सेना की आपूर्ति का कार्य सफलतापूर्वक किया। 1915 में ब्रिटिश सरकार ने उन्हें जी. सी। मैं। इ। यह शीर्षक 1918 में हिज हाइनेस का पुरस्कार भी बन गया।
हॉब्स तट
हॉब्स तट (Hobbs Coast) अंटार्कटिका की मारी बर्ड धरती का एक तटीय क्षेत्र है। यह 136°50′ रेखांश पश्चिम और 127°35′ रेखांश पश्चिम के बीच स्थित है। इस से पूर्व में बाकुटिस तट और पश्चिम में रूपर्ट तट स्थित है।
नौगढ गाँव, अमास (गया)
नौगढ अमास, गया, बिहार स्थित एक गाँव है।
कित्तूर
कित्तूरु (कन्नड़ ಕಿತ್ತೂರು ), जिसे कित्तूर भी कहते हैं, कर्नाटक के बेलगाम जिला में स्थित है। यहां कि रानी चेन्नम्मा भारतीय स्वतंत्रता संग्राम में अग्रणी रही हैं। इस कारण यह स्थान प्रसिद्धि है
क्लोरोऔरिक अम्ल
क्लोरोऔरिक अम्ल एक अकार्बनिक यौगिक है।
चंद्रबाणी
देहरादून-दिल्ली मार्ग पर देहरादून से 7 कि.मी. दूर यह मंदिर चन्द्रबाणी (गौतम कुंड) के लिए प्रसिद्ध है। पौराणिक कथाओं के अनुसार इस स्थान पर महर्षि गौतम अपनी पत्नी और पुत्री अंजनी के साथ निवास करते थे। इस कारण मंदिर में इनकी पूजा की जाती है। ऐसा कहा जाता है कि स्वर्ग-पुत्री गंगा इसी स्थान पर अवतरित हुई, जो अब गौतम कुंड के नाम से प्रसिद्ध है। प्रत्येक वर्ष श्रद्धालु इस पवित्र कुंड में डुबकी लगाते हैं। मुख्य सड़क से 2 कि.मी. दूर, शिवालिक पहाड़ियों के मध्य में यह एक सुंदर पर्यटन स्थल है।
१७५४
1754 ग्रेगोरी कैलंडर का एक साधारण वर्ष है।
पृथ्वी प्रणाली विज्ञान
पृथ्वी प्रणाली विज्ञान (Earth system science) के अंतर्गत पृथ्वी के विभिन्न घटकों, अर्थात वातावरण, समुद्रों, क्रायोस्फीयर, भूमंडल और जीवमंडल के बीच जटिल संबंधों की समझ शामिल है। पृथ्वी प्रणाली के बारे में जानकारी से, जलवायु, मौसम और प्राकृतिक खतरों की भविष्यवाणी में सुधार करने में मदद प्राप्त होती है।
इन्हें भी देखें
पृथ्वी प्रणाली विज्ञान संगठन (ईएसएसओ)
मुरलीधर कुरील
मुरलीधर कुरील,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के कानपुर जिले के 136 - बिल्‍हौर विधान सभा निर्वाचन क्षेत्र से कांग्रेस की ओर से चुनाव में भाग लिया।
टेट्राफ्लोरोहाइड्राजिन
टेट्राफ्लोरोहाइड्राजिन एक अकार्बनिक यौगिक है।
२१ फ़रवरी
२१ फरवरी ग्रेगोरी कैलंडर के अनुसार वर्ष का ५२वाँ दिन है। वर्ष मे अभी और ३१३ दिन बाकी है (लीप वर्ष मे ३१४)।
प्रासंगिकता
प्रासंगिकता (Relevance) का अर्थ यह है कि कोई सूचना, क्रिया या चीज किसी मामले या मुद्दे से कितना सम्बद्ध है। उदाहरण के लिये मुकद्दमों में बहस के दौरान या साक्ष्य के लिये प्रासंगिकता को बहुत महत्व दिया जाता है और जो चींजे मुद्दे से हटकर या असम्बद्ध लगती हैं उनके बारे में कह दिया जाता है कि वे प्रासंगिक नहीं हैं।
बाहरी कड़ियाँ
प्रासंगिकता का अर्थ है सम्बन्धता(Relevance) ,
बोरोलीन
बोरोलीन (Boroline) भारत में बिकने वाली एक एंटीसेप्टिक सुगन्धित क्रीम है। इसका उत्पादन १९२९ में कोलकाता के गौरमोहन दत्त द्वारा शुरू किया गया था। समय के साथ इसकी लोकप्रियता बढ़ती गयी और अम्ग्रेजी राज में यह 'स्वदेशी' एवं आर्थिक आजादी की पहचान बन गया।
टॉम हिडलस्टन
थॉमस विलियम "टॉम" हिडलस्टन एक अंग्रेज़ी अभिनेता है।
टेट्राएमाइनकापर(II) सल्फेट
टेट्राएमाइनकापर (II) सल्फेट एक अकार्बनिक यौगिक है।
मुरली मनोहरपुरा
मुरली मनोहरपुरा गाँव भारत के राजस्थान राज्य के सवाई माधोपुर जिले की चौथ का बरवाड़ा तहसील में स्थित है।
इतिहास
मुरली मनोहरपुरा एक मध्यम आकार का गांव है जिसमें 146 परिवार रहते हैं। इस गाँव में एक सरकारी विद्यालय मौजूद है।
विद्या सिन्हा
विद्या सिन्हा (जन्म: 15 नवंबर, 1947) (मृत्यु: 15 अगस्त, 2019) हिन्दी फ़िल्मों की एक अभिनेत्री थीं। विद्या १९८० के दशक की चर्चित अभिनेत्रियों में से एक थीं। विद्या को "रजनीगंधा", "छोटी सी बात" में अमोल पालेकर के साथ अभिनय और "पति-पत्नी और वो" समेत कई फिल्मों में उनके बेहतरीन अभिनय के लिये याद किया जाता है। इसके अलावा उन्होंने कुछ टीवी धारावाहिकों में भी अभिनय किया, जिनमें "काव्यांजलि", "कबूल है" और "कुल्फी कुमार बाजेवाला" शामिल हैं।
व्यक्तिगत जीवन
विद्या का जन्म मुंबई में 15 नवंबर 1947 को एक फिल्मी परिवार में हुआ था। उनके पिता प्रताप राणा एक फिल्म प्रोड्यूसर थे। विद्या जब 18 साल की थीं, तभी उन्होंने मॉडलिंग शुरू कर दी। उनका वैवाहिक जीवन परेशानियों से गुजरा। विद्या का पहला विवाह 1968 में वेंकटश्वरन अय्यर से हुआ था। इस दौरान उन्होंने एक बेटी जाह्नवी को गोद लिया। 1996 में अय्यर के निधन के बाद उन्होंने जून 2001 में ऑस्ट्रेलिया के डॉक्टर नेताजी भीमराव सालुंखे के साथ विवाह किया था। 2009 में उन्होंने सालुंखे पर शारीरिक और मानसिक प्रताड़ना का दोषी ठहराया था। इसके बाद साल 2011 में दोनों को तलाक मिल गया था। कोर्ट ने सालुंखे को रखरखाव के लिए प्रति माह 10,000 रुपये वेतन के रूप में देने का आदेश दिया था।
थैलियम(I) कार्बोनेट
थैलियम (I) कार्बोनेट एक अकार्बनिक यौगिक है।
धावड़ा
धावडा भारत कें महाराष्ट्र राज्य कें जालना जिले कें भोकरदन तालुकें में स्थित एक गांव हैंं
कुंबलनूरु, कौतालं मण्डल
कुंबलनूरु, कौतालं मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
ईवा हेसे
ईवा हेसे (Eva Hesse)(११ जनवरी, १ ९ ३६ - २ ९ मई, १ ९ 36०) एक जर्मन मूल के अमेरिकी थे संगतराश सामग्री जैसे उसके अग्रणी कार्य के लिए जाना जाता है लाटेकस, फाइबरग्लास, और प्लास्टिक। वह उन कलाकारों में से एक हैं जिन्होंने इसमें शुरुआत की पोस्टमिनिमल 1960 के दशक में कला आंदोलन।
नौडीहा गाँव, अमास (गया)
नौडीहा अमास, गया, बिहार स्थित एक गाँव है।
कांतारा (फिल्म)
कांतारा एक 2022 भारतीय कन्नड़ -भाषा की एक्शन थ्रिलर फिल्म है ऋषभ शेट्टी द्वारा लिखित और निर्देशित, और विजय किरागंदूर द्वारा निर्मित,  होम्बले फिल्म्स के तहत। फिल्म में शेट्टी को एक कंबाला चैंपियन के रूप में दिखाया गया है, जो एक ईमानदार डीआरएफओ अधिकारी, मुरली  के साथ लॉगरहेड्स में आता है। अच्युत कुमार और सप्तमी गौड़ा सहायक भूमिकाओं में हैं।